Ondersoek na duur Vrystaatse webwerf byna klaarThuli Madonsela. Foto: Werner Beukes/SAPA Die ondersoek na die multi-miljoenrandse webwerftender van die Vrystaat-regering is in ŉ gevorderde stadium, het adv. Thuli Madonsela, die Openbare Beskermer (OB), Donderdag gesê. Die provinsie se webwerf-tender het glo na beraming R140 miljoen beloop, wat ŉ groot reaksie van die publiek en industriekenners ontlok het. Die bedrag is later deur die beamptes van provinsie bevraagteken nadat hulle aangevoer het die amptelike koste vir die tender is eintlik R40 miljoen. AfriForum het onlangs aangekondig dat hulle ŉ onafhanklike ondersoek oor die tender van stapel gestuur het. Die organisasie het reeds dokumente oor die tender ontvang en is besig om dit na te gaan. Die Vrystaatse premier, Ace Magashule, het gesê hy kan nie in die stadium kommentaar lewer nie omdat die saak in die hande van die OB is. Lees ook: AfriForum ondersoek Vrystaat se R120 miljoen-webwerf AfriForum ondersoek Vrystaat-webbladtender Nuuskommentaar: WWW – Wragtig Wild Weggee Foto’s: Vrystaat se webtuiste kos glo $40, regering betaal glo R40m Regering spandeer glo miljoene op webwerf